La ARLeF - Agjenzie regjonâl pe lenghe furlane e je daûr a lavorâ dutun cu la Academie Europeanedi Bolzan (EURAC) su un progjet INTERREG IV Italie - Austrie che al à tant che obietîf chel di promovi la nassite o la incressite di cooperativis tai teritoris dulà che a son minorancis linguistichis.
"Identità e cooperativismo in territori di insediamento di minoranze storico-linguistiche" - chest il non dal progjet - al à chê di verificâ se lisminorancis a puedindoprâ il spirt di cooperaziontant che risorse sedi economiche sedi culturâl, cjapant ispirazion di gnovis formis di imprese sociâl di sucès.
Austrie e Italie, di fat, non spartissin dome une frontiere tal arcalpin, ma ancje la presince di minorancis che a puedindoprâ il confintant che oportunitât di inricjiment e disvilup.
Il progjet, inviât tal Otubar 2012 - tal An internazionâl des cooperativis (NazionsUnidis 2012) - e che si concludarà tal Març 2015, si davuelç tes provinciis di Belun, Bolzan, Udin e Gurize par chel che al rivuarde la Italie e tai distrets di Villach, Klagenfurt e Völkermarkt par chel che al inten la Austrie: al è un teritori dulà che a vivin plui o mancul 800 mil personis di minorance furlane, slovene, ladine, ven a stâi il 50 par cent su une popolazion totâl di 1,5 milions. In particolâr, te aree cjapade in considerazion dal ID-Coop, a son 80 mil i ladins, 700 mil i furlans, 79 mil i slovens.
Il cjâf di grup EURAC al lavore dutun cun cuatri ents principâi: doi a rapresentin il Friûl Vignesie Julie, ven a stâi la ARLeF e il Comun di Monfalcon, e i altris doi a son la SGZ, Union economiche slovene de Carinzie e la Provincie di Belun.
E je la prime volte che la ARLeF e partecipe a un progjet european di cheste complessitât. La Agjenzie, daspò di jessi stade impegnade a comunicâ al EURAC i dâts su teritori, politiche, struture juridic-istituzionâl e su aspiets sociolinguistics dai Comuns de provincie di Udin cun presince des minorancis furlane e slovene, cumò e dâ une man al cjâf di grup te fase di racuelte des rispuestis dal cuistionari che al è stât inviât a 135 aministrazions comunâls.
Par vê plui informazions discjamait la newsletter.
fur_Latn fur_Latn fur_Latn fur_Latn fur_Latn fur_Latn fur_Latn